Document ID: 32014R0862

KOMISJONI RAKENDUSMÄÄRUS (EL) nr 862/2014,
7. august 2014,
millega muudetakse rakendusmäärust (EL) nr 496/2011 seoses söödalisandi naatriumbensoaadi loa hoidja nimega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Äriühing Taminco BVBA on esitanud vastavalt määruse (EÜ) nr 1831/2003 artikli 13 lõikele 3 taotluse, milles on tehtud ettepanek muuta komisjoni rakendusmääruses (EL) nr 496/2011 (2) sätestatud loa hoidja nime.
(2)
Taotleja väidab, et ta on 6. märtsil 2014 jõustunud tehinguga omandanud äriühingult Kemira Oyj söödalisandite tootmise üksuse ja omab nüüd söödalisandi naatriumbensoaadi turustamise õigust. Taotleja on esitanud dokumendid, mis kinnitavad tema väiteid.
(3)
Kavandatav loa tingimuste muutmine on oma olemuselt puhtalt administratiivne ega too kaasa kõnealuse söödalisandi uut hindamist. Euroopa Toiduohutusametit on kõnealusest taotlusest teavitatud.
(4)
Et taotleja saaks kasutada oma turustamisõigust Taminco Finland Oy nime all, on vaja muuta loa tingimusi.
(5)
Seepärast tuleks rakendusmäärust (EL) nr 496/2011 vastavalt muuta.
(6)
Kuna loa tingimuste muutmine ei ole seotud ohutusnõuetega, on asjakohane ette näha üleminekuperiood, mille jooksul võib olemasolevad varud ära kasutada.
(7)
Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 496/2011 muutmine
Lisa teises veerus asendatakse sõnad „Kemira Oyj” sõnadega „Taminco Finland Oy”.
Artikkel 2
Üleminekumeetmed
Kõnealuse söödalisandi olemasolevaid varusid, mis on toodetud ja märgistatud enne 28. augustit 2014 vastavalt eeskirjadele, mis kehtisid enne 28. augustit 2014, võib jätkuvalt turule lasta ja kasutada kuni nende ammendumiseni.
Artikkel 3
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. august 2014

Labels: 10
3
17
6